پشپا بسنیت

پشپا بسنیت ایک نیپالی سماجی کارکن اور بچوں کی حقوق کی علمبردار ہیں۔ وہ Maiti Nepal جیسی تنظیموں کے ذریعے انسانی سمگلنگ اور خواتین و بچوں کے استحصال کے خلاف سرگرم عمل رہی ہیں۔ پشپا نے بے گھر یا خطرے میں بچوں کی مدد کے لیے یتیم خانے اور محفوظ رہائش فراہم کرنے کے منصوبے شروع کیے ہیں اور اپنے سماجی خدمات کی بدولت قومی و بین الاقوامی سطح پر متعدد اعزازات حاصل کیے ہیں، جن میں نوبل امن انعام (Peace Prize) کے لیے نامزدگی بھی شامل ہے۔Lorch, Donatella. “Already CNN Hero, a Nepali Blazes a Unique Path.” *TangledJourneys*, 21 Jan. 2014. حاصل کردہ 13 Nov. 2025. <https://tangledjourneys.com/2014/01/21/already-cnn-hero-a-nepali-blazes-a-unique-path/>.

 ابتدائی زندگی اور تعلیم 
پشپا بسنے ت نے بطور سماجی کارکن، اپنے کیریئر کا آغاز 21 سال کی عمر میں یونیورسٹی کے دوران کیا۔ نوجوانی میں انھوں نے نیپال کی جیلوں کا دورہ کیا اور دیکھا کہ بہت سے بچے اپنے قید والدین کے ساتھ جیل میں رہ رہے ہیں۔ یہ منظر ان کے لیے ایک بڑے محرک کا سبب بنا اور انھوں نے بچوں کے حقوق کے تحفظ کے لیے کام کرنے کا فیصلہ کیا۔

 والدین کے ساتھ جیلوں میں قید بچے 
سوشل ورک کی طالبہ کی حیثیت سے پشپا نے اپنی انڈر گریجویٹ تعلیم کے دوران کئی جیلوں کا دورہ کیا اور یہ دیکھ کر انھیں بہت صدمہ ہوا کہ بہت سے بچے اپنے قیدی والدین کے ساتھ جیل کے اندر پرورش پا رہے تھے۔
ان میں کئی بچوں نے شدید جرائم کے مناظر دیکھے تھے۔ اپنے والد کو اپنی ماں کو قتل۔کرتے دیکھا تھا۔ کچھ بچوں کی مائیں کسی اور شخص کے ساتھ بھاگ گئی تھیں۔ کئی بچیوں کے ساتھ ان کے والد نے زیادتی کی تھی۔ 

 ارلی چائلڈ ہڈ ڈیویلپمنٹ سینٹر کی بنیاد 
2005ء میں، بسنے ت نے Early Childhood Development Center (ECDC) قائم کیا تاکہ قید والدین کے بچوں کے لیے ڈے کیئر کی سہولت فراہم کی جا سکے۔ 2007ء تک، انھوں نے ایک رہائشی گھر بھی قائم کیا جہاں بچوں کو سال بھر رکھ کر تعلیم اور خوراک دینے کے ساتھ نگہداشت کی جا سکے۔ سینٹر کا مقصد بچوں کو جیل سے باہر محفوظ ماحول فراہم کرنا اور جرائم و غربت کے دائرے کو توڑنا ہے۔

 زلزلے اور چیلنجز 

25 اپریل 2015ء کے زلزلے میں بسنے ت کا یتیم خانہ اور عارضی رہائش مکمل طور پر تباہ ہو گئی۔ بسنے ت اور بچوں کو خیموں میں عارضی پناہ لینا پڑی اور وہ مختلف مشکلات، جیسے پانی، بجلی اور بار بار آنے والے جھٹکوں، کے باوجود زندگی جاری رکھنے میں کامیاب رہے۔

 کردار اور اثر 

بسنے ت کی قیادت میں بچے منظم، بہادر اور باادب بنے۔ بڑے بچے چھوٹوں کی دیکھ بھال کرتے ہیں اور ہر فرد کمیونٹی کے اندر ذمہ داری لیتا ہے۔ بسنے ت نے اب تک 100 سے زائد قید والدین کے بچوں کو رہائش، تعلیم اور طبی سہولیات فراہم کی ہیں اور ان کا سینٹر نیپال میں بچوں کے حقوق کے لیے ایک اہم ادارہ بن چکا ہے۔

 سی این این ہیرو ایوارڈ 
اپنے مرکز کے بچوں میں پیار سے "مامو" کہلانے والی مس بسن ت کو 2012ء میں سی این این ہیرو ایوارڈ ملا۔ ایوارڈ کی رقم $250,000 (£155,000) تھی۔ انھوں نے اس ایوارڈ کے پیسے نیپال کی مختلف جیلوں میں رہنے والے تقریباً 80 بچوں کی مدد کے لیے خرچ کیے، جو اپنی کسی غلطی کے بغیر قید میں تھے۔

 کامیابیاں و اعزازات 

 2009ء بسنے ت نے بچوں کے والدین کو ہینڈی کرافٹ بنانا سکھانا شروع کیا۔ ان ہینڈی کرافٹس کو بیچ کر بچوں پہ خرچ کیا جاتا اور والدین کو بھی ہنر مل گیا کہ جس سے وہ رہائی کے بعد مستفید ہوتے۔
 2 دسمبر 2012ء: انھیں CNN Heroes Award ملا۔وہ پچھلے تین سالوں میں دوسری نیپالی خاتون بنیں جنہیں سی این این CNN ہیرو ایوارڈ ملا۔

 11 جون 2013ء: ان کے ادارے کی پہلی لڑکی لکشمی نے گریجویشن مکمل کی۔
 13 جون 2013ء: پشپا بسنے ت پہ تھامس مارگن نے ایک دستاویزی فلم Waiting for Mamu بنائی، جس میں ان کی خدمات اور مشکلات کو اجاگر کیا گیا۔ 
 2 ستمبر 2012ء: پشپا کو انسانی خدمت کے میدان میں نمایاں خدمات کے اعتراف میں جنوبی کوریا کے ای ایل جی اے فاؤنڈیشن (ELGA Foundation) کی جانب سے ای ایل جی اے یوتھ ایوارڈ (ELGA Youth Award) سے نوازا گیا۔
 24 جون 2014ء: اس کے ذریعے حاصل شدہ فنڈز سے بسنے ت نے مستقل رہائش کے لیے زمین خریدی اور اپنا خواب بٹر فلائی ہاؤس (تتلیوں کا گھر)The Butterfly House تعمیر کرنا شروع کیا۔...
 29 اگست 2016ء: ان کے ادارے کی پہلی لڑکی لکشمی جس نے گریجویشن کیا تھا، کٹھمنڈو یونیورسٹی کے فائنل آرٹس اسکول میں داخلہ مل گیا۔
 13 دسمبر 2016ء: سی این این نے انھیں سپر ہیرو کا ایوارڈ دیا۔
 12 اپریل 2017ء: ای سی ڈی سی (ECDC)(Early Childhood Development Center) اور ائیر امبر (Air Amber) نے بٹر فلائی سیریز کی چھ کتابیں جاری ہیں جو ای سی ڈی سی کے بچوں نے لکھی تھیں۔
 10 مارچ 2018ء: نوجوان بچوں کے لیے یوتھ ہوم اور مستقل گھر کی تعمیر شروع ہوئی۔
 15 اگست 2018ء: ادارے کی دو لڑکیوں شرستی نے میکینکل انجینئرنگ اور شرمیلا نے اوپتھلمولوجی سائینس میں داخلہ لیا۔
 19 جنوری 2019ء: بٹر فلائی فاؤنڈیشن کی بنیاد رکھی گئی۔ بٹر فلائی فاؤنڈیشن ایک غیر منافع بخش سماجی تنظیم ہے جو 21 جنوری 2019ء کو وزارتِ صنعت، تجارت و رسد کے ماتحت رجسٹرار کے دفتر میں رجسٹر کی گئی۔ یہ تنظیم ECDC کے سابقہ طلبہ نے قائم کی۔ اس کا مقصد قید بچوں اور نوجوانوں کی تربیت، فنی و پیشہ ورانہ مہارتوں کی فراہمی، ذہنی و جذباتی بہبود کے لیے تخلیقی سرگرمیوں کا فروغ اور قیدیوں و ان کے بچوں کے تیار کردہ مصنوعات کی ترویج و فروخت ہے۔
 19 فروری 2019ء: شرستی، شرمیلا اور لکشمی ۔۔۔یوتھ بلڈنگ میں منتقل ہو گئیں۔
 حوالہ جات